Liikenne- ja viestintäministeriö

Lausuntopyyntö LVM/1051/03/2017

# Yli 40-vuotiaiden ajoneuvojen määräaikaiskatsastuksesta vapauttamista koskeva asetusluonnos; sisäministeriön lausunto

Liikenne- ja viestintäministeriö on pyytänyt sisäministeriöltä lausuntoa asetusluonnoksesta, joka koskee yli 40-vuotaiden ajoneuvojen vapauttamista määräaikaiskatsastuksesta. Sisäministeriö lausuu asiassa seuraava.

Sisäministeriö ei kannata yli 40-vuotiaiden ajoneuvojen määräaikaiskatsastusvelvollisuudesta luopumista. Sisäministeriön näkemyksen mukaan muutos ei ole perusteltu liikenneturvallisuuden kannalta. Yli 40-vuotaiden ajoneuvojen hylkäysprosentti määräaikaiskatsastuksissa vuonna 2016 oli 16,7 % ja teknisillä vioilla on ollut vaikutusta näiden ajoneuvojen henkilövahinko-onnettomuuksissa. Yleisimpiä hylkäysvikoja olivat jarrujen ja etuakseliston viat. Määräaikaiskatsastuksessa ajoneuvojen tekninen kunto tarkastetaan määräajoin, mikä ylläpitää ajoneuvojen liikennekuntoisuutta.

Sisäministeriö pitää turvallisuuden kannalta perusteltuna sitä, että luvanvaraiseen henkilö- tai tavaraliikenteeseen käytettävän museoajoneuvon määräaikaiskatsastuksen aikavälit yhtenäistettäisiin muiden luvanvaraisessa liikenteessä käytettävien ajoneuvojen kanssa.

Sisäministeriö pitää turvallisuuden kannalta perusteltuna sitä, että O2-luokan perävaunuja ei vapauteta määräaikaiskatsastusvelvollisuudesta.

Kansliapäällikkö Ilkka Salmi

Erikoissuunnittelija Aino Tuovinen

Asiakirja on sähköisesti allekirjoitettu asianhallintajärjestelmässä. Sisäministeriö 23.08.2019 klo 11:26. Allekirjoituksen oikeellisuuden voi todentaa kirjaamosta.

|  |  |
| --- | --- |
|  |  |
|  | Ministeri OhisaloValtiosihteeri ParviainenMinisterin erityisavustajatSM/PO |